Krajevna skupnost Begunje

Svet krajevne skupnosti

Datum: 2.04.2019

**Z a p i s n i k**

**4. redne seje sveta KS, ki je bila 2.04.2019 ob 19.00 uri**

**v pisarni krajevne skupnosti**

**Prisotni:** Janez Gašperin, Jože Hajnrihar, Marija Hrovat, Matevž Langus, Mojca Markič,

Vesna Papler, Jožica Režonja in Matjaž Trček

**Opr. odsotni:** Tjaša Legat in Liljana Leš

**Neopr. odsotni**: Sandi Jurejevčič

Po ugotovljeni sklepčnosti je predsednica predlagala

**Dnevni red:**

1. Potrditev zapisnika 3. redne seje sveta KS Begunje
2. Pregled zapisnika sestanka: Prometna ureditev OŠ Begunje
3. Proračun 2019-2020 in projekti, ki so odobreni za KS Begunje
4. Informacija glede organizacije krajevnega praznika in Urhovega semnja 2019
5. Tekoča problematika, dogovori in rešitve
6. Razno

Dnevni red je bil soglasno sprejet.

**Ad.1.:**Zapisnik 3. redne seje so člani prejeli, ga pregledali in nanj ni bilo pripomb.

**Sklep št. 1.: Sprejme in potrdi se zapisnik 3. redne seje sveta KS.**

**Ad.2.:**Zapisnik glede prometne ureditve pri šoli so člani sveta prejeli z vabilom na sejo. Predsednica je v kratkem povzela vsebino in sicer je Jože Hajnrihar pripravil nov predlog ureditve prometa pri POŠ, ki predvideva odstranitev otoka, kolesarnice, več parkirišč,..

Problem pri reševanju tega vprašanja je, da se na vsakem sestanku pojavijo novi predlogi, ideje, da ni enotnega stališča do tega vprašanja.

Marija Hrovat zagovarja realizacijo po predlogu Jožeta Hajnriharja s tem, da se še dodela (znižanje zelene površine, morebitna zasaditev dreves,..), saj bomo le na ta način dosegli, da se nekaj premakne pri reševanju problema. V nasprotnem primeru se vsaj še dve leti ne bo zgodilo nič, če bi čakali na OPPN pa pet do deset let..

Matevž Langus poudari, da je načrtovalec naredil projekt ki rešuje zadeve, ki jih ne potrebujemo, ne pa tisto kar potrebujemo.

**Sklep št.2.: Svet krajevne skupnosti se strinja z vsebino zapisnika z dne 19.03.2019 na temo »Prometna ureditev OŠ Begunje« in s sklepom naj se poišče najboljša in najhitrejša rešitev, potem pa še celovita rešitev vse problematike pri POŠ.**

**Zato naj se območje obravnave razširi na celotno območje šole ter dodatno še na področje južno od šole na parc. št. 415/4; občini pa predlagamo naj ne dopusti odtujiti to parcelo oz. naj nanjo vpiše plombo.**

Pridobimo naj tudi informacijo za kaj so namenjene parcele na severni strani ceste, saj je opredeljeno, da so namenjene za družbene dejavnosti.

**Ad.3.:** Predsednica je poročala, da je bil sprejet proračun občine Radovljica za leti 2019 in 2020 in v kratkem povzela investicije, dela,.. v naši KS in da čaka na termin sestanka pri županu, saj želimo podatke kaj bo dejansko realizirano, kako se lotiti posameznih zadev, kakšna je trenutna situacija pri reševanju posameznih problemov,..

Krajevna skupnost želi sodelovati pri pripravi projektov.

Povzetek projektov za KS Begunje je priložen v posebni prilogi zapisnika.

V planu investicij za leto 2019 je tudi ureditev in asfaltiranje ceste Begunje 104 -118. Glede na dolgotrajno urejanje lastniških zadev je svet sprejel:

**Sklep.št.3.: V kolikor občinske službe ne bodo uredile premoženjsko pravnih zadev na relaciji celotne ceste, se bo cesta uredila do meje urejenega lastništva.**

**Ad.4.:**

a) Urhov semenj bo letos 30.06.2019; odbor za pripravo se je že sestal in sprejel posamezne zadolžitve.

b) Krajevni praznik naj bi obeležili z glasbenim večerom 11.05.2019 pred Ranzingerjevo vilo; v primeru slabega vremena pa v dvorani Psihiatrične bolnišnice.

Proslave 4. maja krajevna skupnost ne bo pripravila o čemer bomo obvestili Zvezo združenja borcev za vrednote NOB Radovljica.

Skupina Maše Cilenšek bo pripravila večer na temo slovenske glasbe, s primernim spremnim besedilom. Strošek nastopa je ocenjen na cca 600,00 €.

**Sklep št.4.: Svet KS potrdi strošek organizacije prireditve ob krajevnem prazniku.**

**Ad.5.:**

a) Na otroškem igrišču se je začel dvigovati tartan – pri Boženi Kokalj je potrebno preveriti kako se lotiti popravila.

b) V vednost smo dobili dopis Ane Gomboc, ki odločno nasprotuje kakršnim koli vzdrževalnim delom na njenih zemljiščih brez predhodnega obvestila oz. dogovora. Zadeva se nanaša na popravilo telefonskih drogov, ki so bili nagnjeni zaradi vetra.

Brez dogovora med Telekomom in Ano Gomboc se lahko zgodi, da bi Zadnja vas in Mlaka ostali brez telefonske zveze. KS se zaveže, da bo pred vsakim posegom obvestila omenjeno in jo zaprosila za dovoljenje. Strinja se, da bi Telekom moral obvestiti lastnico, v izogib nepotrebni slabi volji.

c) Inšpekcija za okolje in prostor nas je pisno pozvala naj dostavimo veljavne gradbeno dovoljenje za obnovo mostu v Krpinu iz leta 2004. Po odgovoru predsednice, da sedanji svet o zadevi ni seznanjen in naj se obrnejo na takratno vodstvo KS in občine, je bila zadeva urejena.

d) Zavod Manipura iz Poljč je zaprosil za soglasje, da njihovi sodelavci ob petkih popoldan na avtobusni postaji v Begunjah seznanijo mlade o njihovi dejavnosti.

**Sklep št.5.: Svet krajevne skupnosti Zavodu Manipura dovoljuje ob petkih popoldan postaviti mizo z gradivom na avtobusni postaji v Begunjah z namenom seznaniti mlade z njihovo dejavnostjo, aktivnostmi,..**

e) Stojan Lampe nam je ponovno poslal vlogo za postavitev svečomata na pokopališču. Vloge do sedaj niso bilo ugodno rešene.

**Sklep št.6.: Vlogi Stojana Lampeta se ne ugodi, saj na pokopališču ni primernega prostora za postavitev svečomata, poleg tega se zavzema za manjšo porabo sveč z vidika onesnaževanja okolja s plastiko.**

f) Janez Žerovc je pripravil drugo knjigo o dr. Jakobu Prešernu in prosi za finančno podporo.

**Sklep št.7.: Krajevna skupnost po zakonu ne sme donirati sredstev, zato prošnje Janeza Žerovca ne more ugodno rešiti.**

g) Evidentiranih je bilo več zadev v zvezi infrastrukturo. Skušali jih bomo urediti v sodelovanju s Komunalo.

- zasut kanal v Preski

- dovoz peska na makadamske ceste – do hiše Begunje 24

-zalitje razpok Kejžar, Derlink 5, 5a

-Dvorska vas proti Stroju: udrtine na cesti in zastajanje vode

-Draga-luknje in steber na mostu

-cesta skozi Zapuže: luknje

- most na Zgoši pri Gramatexu – ogled je bil opravljen, ugotovljeno je bilo, da voda iz cevi teče direktno na beton in prihaja do poškodb. Otežen dostop za sanacijo.

Novak Štefan in Janc Franci sta odgovorna za čiščenje rak, zato se jih pozove, da pregledata situacijo in izvedeta potrebna dela. Poročilo o delih se posreduje v vednost KS Begunje. (pritožba Kralj Stanka).

Pred krajevnim praznikom bi bilo treba počistiti okolico senčnice v PBB.

Gašperin Marjan: KS poslati poziv, da sanira prekop čez cesto.

S predstavnikom Komunale bo opravljen ponoven ogled, prav tako tudi ogled ostalih perečih zadev in sicer v sredo 17. aprila 2019 v sestavi: Matjaž Zalokar, Jože Hajnrihar, Marija Hrovat.

h) Drago Ambrožič je poslal vlogo za pomoč pri ureditvi dostopne poti do domačije – cesta je v makadamski izvedbi ni ob vsakem deževju odnaša pesek. Pot v določenem delu vodi po zasebnih zemljiščih. – Dragu Ambrožiču se predlaga naj skuša zagotoviti pomoč na razpisu za urejanje nekategoriziranih prometnic. Pot se je v preteklosti že večkrat urejala.

i) Matevž Langus predlaga, da Centru NATO pošljemo dopis naj promet od njih usmerijo na

cesto skozi Begunje in ne mimo blokov v Poljčah. Mnenje je, da to ureja komunalno redarstvo.

Nadalje opozarja na nevarnega psa v Zadnji vasi.

Kaj je z obvoznico Lesce – Zapuže- skupni sestanek s KS Lesce.

V nadaljevanju je govora o prostorskem načrtovanju, potrebi po pripravi širše vizije razvoja kraja, odločitvi ali želimo Begunje kot spalno naselje ali turistični kraj, kaj rabimo v kraju, o morebitni širitvi Elana. V razpravi so sodelovali vsi prisotni.

Matevž Langus bo iz arhiva poiskal že pripravljene zadeve, člani sveta naj do naslednje seje razmislijo kaj pogrešajo v kraju.

Po razpravi o zeleni površini v centru Begunj (nogometnem igrišču), ki bi se lahko uporabila za druge namene, igrišče pa bi se preselilo na novo lokacijo je bil sprejet

**Sklep št.8.: Krajevna skupnost začne z aktivnostmi glede možnosti pridobivanja zemljišč v upravljanju Psihiatrične bolnišnice. Prav tako bo pripravila predloge glede prometne ureditve OŠ Begunje, OPPN center Begunj. Za sprejetimi sklepi mora KS Begunje tudi**

**stati. Dogovor z OR za uskladitev projektov.**

Seja je bila končana ob 22. uri.

Zapisala: Predsednica sveta KS:

Jožica Hrovat Marija Hrovat